नेटाल में हिंदुस्‍तानियों का एक प्रतिनिधि-मंडल श्री चैंबरलेन से मिला। उन्‍होंने उसकी सारी बातें शांति और धीरज से सुनीं और नेटाल के मंत्रि-मंडल से हिंदुस्‍तानियों की स्थिति के बारे में बातचीत करने का वचन दिया। नेटाल में बोअर-युद्ध से पूर्व जो कानून पास हो चुके थे, उनमें तुरंत सुधार होने की मैंने स्‍वयं तो कोई आशा नहीं रखी थी। इन कानूनों की चर्चा मैं पिछले प्रकरणों में कर चुका हूँ।